AQSh davlat kotibi Jon Kerri yaqin kunlarda Tbilisi, Kiyev va Varshavaga tashrif buyuradi. Bu haqda AQSh davlat departamentining saytida ma’lum qilingan.  Gruziya poytaxtiga tashrif 6 iyul kuni bo‘lib o‘tadi. Ma’lum qilinishicha, Kerri Gruziya bosh vaziri Georgiy Kvirikashvili bilan mamlakatning NATO bilan hamkorligini muhokama qiladi. Kerri 7 iyul kuni Ukrainaga boradi va u yerda mamlakat prezidenti Pyotr Poroshenko, mamlakat bosh vaziri Vladimir Groysman va “boshqa ukrain yetakchilari” bilan ko‘rishadi. U yerda Kerri Ukrainadagi islohotlar jarayoni, Minsk shartlari bajarilishi va boshqa ko‘plab masalalarda muzokara olib boradi. AQSh davlat kotibi 8 iyul kuni Varshavada o‘tadigan NATO sammitida AQSh prezidenti Barak Obama bilan uchrashadi. Ma’lum qilinishicha, muzokaralarda NATOning istiqbolda xavfsizlikni ta’minlashi va boshqa ko‘plab masalalarda suhbat olib boriladi.